Nea Lento

Nea Eriika Lento (s. 7. maaliskuuta 2002 Tampere) on suomalainen kolmiloikkaaja 
ja pituushyppääjä, joka edustaa Tampereen Pyrintöä. Hänen valmentajinaan toimivat Tomi Lento ja Matti Liimatainen.

Lento on saavuttanut nuorten SM-kisoista useita eri ikäluokkien mitaleita sekä pituushypystä että kolmiloikasta. Lahden Kalevan kisoista 2023 hän saavutti pituushypyn pronssia. Lento voitti vuoden 2019 Yleisurheilun sisäratojen Suomen-mestaruuskilpailuissa pronssia pituushypyssä. Hän teki suomenennätyksen pituushypyssä N17 -sarjaan 624 cm, joka oli aikaisemmin Johanna Halkoahon nimissä 621 cm.

Vuonna 2019 Lento voitti Nuorten European Youth Olympic Festival (EYOF) -kilpailuista Azerbaidžanin Bakussa pituushypyn pronssia sekä kolmiloikan viidennen sijan. Hän edusti Suomea alle 20-vuotiaiden EM-kilpailuissa Tallinnassa vuonna 2021 sijoittuen pituushypyssä yhdeksänneksi.

Lennon aikaisempia valmentajia ovat Roosa Lahtinen, Sanni Antonen sekä Kaija Appelqvist-Schmidlechner. Teemu Ylilauri valmensi kauden 2021. Ennätyksikseen hän on hypännyt pituushypyssä ulkoradoilla tuloksen 627 cm (2023) ja hallissa tuloksen 624 cm (2019) sekä kolmiloikassa ulkoradoilla tuloksen 12,98 m (2023) ja hallissa tuloksen 13,04 m (2021).

Lähteet 

Vuonna 2002 syntyneet
Elävät henkilöt
Suomalaiset kolmiloikkaajat
Suomalaiset pituushyppääjät